rejauldu/bengali-wikipedia huggingface dataset:
পার্ক সি-সু (, ; জন্ম: ১৩ জুন ১৯৯৪) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব গিমছন সাঙ্গমু এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।  ২০০৯ সালে, সি-সু দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৮ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  ব্যক্তিগতভাবে, সি-সু বেশ কিছু পুরস্কার জয়লাভ করেছেন, যার মধ্যে ২০১৭  সালে কে লিগ চ্যালেঞ্জের সেরা একাদশে অন্তর্ভুক্তি অন্যতম। দলগতভাবে, সি-সু এপর্যন্ত ৩টি শিরোপা জয়লাভ করেছেন, যার মধ্যে ১টি গুংনামের হয়ে, ১টি কুয়াংচৌর হয়ে এবং ১টি দক্ষিণ কোরিয়ার বয়সভিত্তিক দলের হয়ে জয়লাভ করেছেন।  প্রারম্ভিক জীবন পার্ক সি-সু ১৯৯৪ সালের ১৩ই জুন তারিখে দক্ষিণ কোরিয়ার কিয়াংসাংবুকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সি-সু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:চীনা সুপার লিগের খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:দক্ষিণ কোরীয় প্রবাসী ফুটবলার বিষয়শ্রেণী:চীনে দক্ষিণ কোরীয় প্রবাসী ক্রীড়াবিদ বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
সংক্ষিপ্তসার    টেড স্মিট নিবন্ধে চিত্রটির সৌজন্যমূলক ব্যবহারের যুক্তি  ১। চিত্রটি নিবন্ধটিতে উল্লেখযোগ্য অবদান রাখে - এটি নিবন্ধটির বিষয়বস্তু, টেড স্মিটকে সনাক্তকরণ এবং চিত্রিত করতে ব্যবহৃত হচ্ছে নিবন্ধের ইনফোবক্সে। এটি নিখুঁতভাবে আলংকারিক উদ্দেশ্যে পরিবেশন করে না।   ২। কোনও নিখরচায় সমতুল্য উপলব্ধ বা তৈরি করা যায়নি যা পর্যাপ্তরূপে একই তথ্য দেয়।   ৩। চিত্রটি এমনভাবে ব্যবহার করা হয়নি যা সম্ভবত মূল কপিরাইটযুক্ত মিডিয়াগুলির মূল বাজারের ভূমিকাটি প্রতিস্থাপন করবে।   ৪। এটি একটি স্বল্প রেজল্যুশন ইমেজ।   সারাংশ    লাইসেন্স প্রদান   বিষয়শ্রেণী:প্রচারের চিত্র
সিধু ও কানু ভ্রাতৃদ্বয় (যথাক্রমে সিধু মুরমু ও কানু মুরমু), অন্য বানানে সিধো মুরমু(১৮১৫- ২৪ শে ফেব্রুয়ারি১৮৫৬) ও কানহু মুরমু (১৮২০ -  ২৩শে ফেব্রুয়ারি ১৮৫৬)ছিলেন  ভারতের স্বাধীনতা আন্দোলনের প্রথম দিকের সাঁওতাল বিদ্রোহের দুজন সর্বশ্রেষ্ঠ নেতা। কিছু লোকের বিশ্বাসঘাতকতার ফলে সিধু গ্রেপ্তার হন। পরে তাকে গুলি করে হত্যা করা হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৭৯, ১১৪, ১১৮,  কানু মুরমু ছিলেন তার অনুজ এবং অপর বীর চাঁদ ও ভৈরব দুজন অনুজ ভ্রাতা।১৮৫৬ সালের ২৩ শে ফেব্রুয়ারি ভিগনাডিহি র নিকট পাঁচকাঠিয়া বট বৃক্ষে বেলা ১:৪৫ নাগাদ ফাঁসির মঞ্চে তোলা হয়।ফাঁসির মঞ্চ থেকে তিনি ঘোষণা করেছিলেন-"আমি আবার আসব, আবার সারা দেশে বিদ্রোহের আগুন জ্বালিয়ে তুলব।"৪৫মিনিট তাঁর দেহটি ফাঁসিকাঠে ঝুলিয়ে রাখার পর,সেটিকে নামিয়ে এনে পুড়িয়ে ফেলা হয়।বর্বর ইংরেজ সরকার কানুর মৃতদেহটি তাঁর আত্মীয়দের হাতে তুলে দেবার সৌজন্য পর্যন্ত বোধ করেনি। ভৈরব ও চাঁদ ভাগলপুরের কাছে এক ভয়ংকর যুদ্ধে প্রাণ বিসর্জন করেন। thumb|ভারতের ডাক টিকিটে সিধু - কানু এছাড়াও কলিয়ান হাড়াম  ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু। তিনি তার "হড়কোরেন মারে হাপরামকো রেয়াাঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।  তথ্যসূত্র  বিষয়শ্রেণী:১৮৫৬-এ মৃত্যু বিষয়শ্রেণী:সাঁওতাল বিদ্রোহী বিষয়শ্রেণী:ভারতীয় বিদ্রোহী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ঝাড়খণ্ডের ব্যক্তি বিষয়শ্রেণী:সাঁওতালি ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:১৮৫৮-এ মৃত্যু বিষয়শ্রেণী:ঝাড়খণ্ডের ইতিহাস
শ্রদ্ধা নিগম একজন ভারতীয় চলচ্চিত্র এবং টেলিভিশন অভিনেত্রী হিসাবে পরিচিত।    ব্যক্তিগত জীবন  থাম্ব|শালম ফ্যাশন শোতে শ্রদ্ধা নিগম এবং মায়াঙ্ক আনন্দ ২০০৮ সালে, শ্রদ্ধা টেলিভিশন অভিনেতা করণ সিং গ্রোভারকে বিয়ে করেন। কিন্তু তারপর নৃত্যশিল্পী নিকোল আলভারেজের সাথে তার সম্পর্কের খবর প্রকাশ হয়ে যায় এবং ১০ মাস পর তার বিবাহবিচ্ছেদ ঘটে।  ২০১২ সালে, শ্রদ্ধা মায়াঙ্ক আনন্দকে বিয়ে করেন। ২০১১ সাল থেকে এই দম্পতি যৌথভাবে একটি ফ্যাশন সংস্থা, ম্যাসন -এর  পরিচালনা করছেন।    কর্মজীবন  শ্রদ্ধার প্রথম চলচ্চিত্র প্রকল্প ছিল পুনিলামাঝা। এটি একটি মালায়ালাম চলচ্চিত্র যা ১৯৯৭ সালে মুক্তি পায়। এরপর তিনি ২০০০ সালে মুক্তিপ্রাপ্ত জোশ ছবির মাধ্যমে হিন্দী চলচ্চিত্র জগতে প্রবেশ করেন। পরবর্তীকালে তিনি কয়েকটি হিন্দি ছবিতে অভিনয় করেন।  শ্রদ্ধা হিন্দী টিভি ধারাবাহিকেও অভিনয় করেন। তার প্রথম হিন্দী টেলিভিশন ধারাবাহিক ছিল চুড়িয়া ।[ তথ্যসূত্র প্রয়োজন ] টাইমস অফ ইন্ডিয়া   -এর পক্ষ থেকে কৃষ্ণা অর্জুন টেলিভিশন ধারাবাহিকের প্রধান নারী চরিত্রে তার অভিনয় নিয়ে প্রসংশাসূচক মন্তব্য করা হয়। Jambhekar, Shruti (7 September 2011). "Shraddha Nigam, Mayank Anand in love". The Times of India. Archived from the original on 24 November 2017. Retrieved 3 August 2019. ২০১০ সালে, শ্রদ্ধা  ফ্যাশন ডিজাইন শিল্পে মনোনিবেশ করতে শুরু করেন।  ২০১২ সালে, ভৈরবী রাইচুরা প্রযোজিত একটি অনুষ্ঠানে অভিনেতা অনুজ সাক্সেনার বিপরীতে তাকে একটি চরিত্রে অভিনয়ের প্রস্তাব দেওয়া হয়েছিল।    চলচ্চিত্র তালিকা    আপনে দম পার (১৯৯৬)  পুনিলামাঝা (১৯৯৭)  জোশ (২০০০) .  আঘাজ (২০০০)   আজাদ (তেলেগু মুভি) (২০০০) ... গানের দৃশ্যে  অশোকা  দ্যা ট্রুথ ... যথার্থ (২০০২)  আথাদে ওকা সাইনিয়াম (২০০৪)   পার্টিশন (২০০৭)   সে সালাম ইন্ডিয়া (২০০৭)  জ্যাক এন ঝোল (২০০৮)   লাহোর (২০১০)   তথ্যসূত্র   বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ইন্দোরের অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ডান|থাম্ব| তাল প্ররোহ গুচ্ছ তাল প্ররোহ (এছাড়াও তাল কন্দ নামেও পরিচিত) । এটি শুকানো বা সেদ্ধ করে ওডিয়াল গঠন করা।  এটি বাংলার বিভিন্ন অঞ্চলে লক্ষ্মী পূজায় নৈবেদ্য হিসাবে ব্যবহৃত হয় এবং কাঁচাও খাওয়া হয়।   সারসংক্ষেপ  তামিলনাড়ু, বিহার, তেলেঙ্গানা এবং অন্ধ্র প্রদেশ রাজ্য এবং শ্রীলঙ্কার জাফনায় রাজ্যে পালমিরার চাষ হয়। তামিলনাড়ুতে, এগুলি ভেলোর, তিরুভান্নমালাই এবং বিলুপুরম জেলায় সবচেয়ে বেশি দেখা যায়। বীজ রোপণ করা হয় এবং বীজ অঙ্কুরিত হয়ে গেলে  নীচ থেকে কাটা হয়। এটি সেদ্ধ করা বা ভুনা এবং খাওয়া হয়। এগুলি খুব তন্তুযুক্ত এবং পুষ্টিকর।  তারা পানাই কিঝাংগু  বা পানাম কিঝাংগু  হিসাবে পরিচিত হয় (பனம் கிழங்கு) এ তামিল এবং তামিল বা গ্যাগুলি বা গানগুলো মধ্যে তেলুগু ।   আরও দেখুন    পাম হৃদয়  বাঁশের অঙ্কুর   তথ্যসূত্র   বিষয়শ্রেণী:তাল প্ররোহ
কলীয়াভোমরা সেতু (ইংরেজি:Kolia Bhomora Setu; ) আসামের তেজপুর ও নগাও শহর সংযোগকারী সেতু। এই সেতু ব্রহ্মপূত্র নদীর উত্তর ও দক্ষীনপারকে সংযুক্ত করেছে। কলীয়াভোমরা সেতু রেল পরিবহনের জন্য উপযুক্ত নহে। ১৯৭৮ সনে তৎকালীন প্রধান মন্ত্রী মোরারজী দেসাই এই সেতুর আধারশীলা স্থাপন করেছিলেন। ৩.৩ কিলোমিটার দৈর্ঘের কলীয়াভোমরা সেতু নির্মাণের জন্য মোট ব্যয় হয়েছিল ৮৮ কোটি ভারতীয় টাকা। ১৯৮৭ সনে প্রধান মন্ত্রী রাজীব গান্ধী এই সেতু উদ্ধোধন করছিলেন।   নামকরণ  ১৭৯৫ সনে কাররুপের হরদত্ত ও বীরদত্ত নামের ভাতৃদ্বয় আহোম শক্তির বিরুদ্ধে যুদ্ধ ঘোষণা করেছিল। এই যুদ্ধ আহোম সেনাপতি কলীয়াভোমরা বরফুকন দমন করেছিলেন। তিনি উত্তর পার থেকে দক্ষীনপার কামরুপ আসার জন্য শিলার খুটা ব্যবহার করে সংযোগী সেতু বানিয়েছিলেন। ফলে এই সেতুর নাম কলীয়াভোমরা রাখা হয়েছে।"Kaliabhomora Bridge", Akash Protim Barua website, retrieved 14 June 2007.   তথ্যসূত্র   বিষয়শ্রেণী:আসামের সেতু বিষয়শ্রেণী:১৯৮৭-এ আসামে প্রতিষ্ঠিত বিষয়শ্রেণী:১৯৮৭-এ সম্পন্ন সেতু বিষয়শ্রেণী:ব্রহ্মপুত্র নদের উপর সেতু বিষয়শ্রেণী:২০শ শতাব্দীতে ভারতের স্থাপত্য
সাফিয়া আবদুল রহমান (জন্মঃ ১৯ মে ১৯৮৬) একজন ঘানাইয়ান মহিলা আন্তর্জাতিক ফুটবলার যিনি ঘানা মহিলা জাতীয় ফুটবল দলের হয়ে একজন ফরোয়ার্ড হিসাবে খেলেন। তিনি ২০০৭ ফিফা মহিলা বিশ্বকাপে অংশ নিয়েছিলেন । ক্লাব স্তরে তিনি ঘানার ঘাটেল মহিলা দলের হয়ে খেলেন।    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ফিফা নারী বিশ্বকাপ বিষয়শ্রেণী:২০০৭ ফিফা নারী বিশ্বকাপের খেলোয়াড় বিষয়শ্রেণী:নারী ফুটবল ফরোয়ার্ড
thumb|পরিধানের জন্য প্রস্তুত তৈরি পোশাকের প্রদর্শনী  তৈরি পোশাক বলতে একক ব্যক্তির জন্য না বানিয়ে বরং শিল্পকারখানায় কিছু প্রমিত মাপে গণহারে উৎপাদিত ও সম্পূর্ণরূপে পরিধানের জন্য প্রস্তুত অবস্থায় বিক্রীত পোশাককে বোঝায়।   তৈরি পোশাক একক ব্যক্তির জন্য নকশা বা সেলাই করা হয় না, বরং বিভিন্ন মাপ বা আকারে গণহারে কারখানায় উৎপাদন করা হয় এবং ঐ অবস্থাতেই বিক্রয় করা হয়, তা ক্রেতার জন্য সম্পূর্ণ লাগসই হোক বা না হোক। এর বিপরীতে মাপসই পোশাক ও ফরমায়েশি পোশাক কোনও নির্দিষ্ট একক ব্যক্তির দেহের আকৃতির সাথে আংশিক বা সম্পূর্ণ লাগসই করে দস্তুরমাফিক (customized) মাপ ও চাহিদা অনুযায়ী দর্জির হাতে বানানো হয়।   বেশভূষাশৈলী শিল্পখাতে (ফ্যাশন ইন্ডাস্ট্রি) বেশভূষাশৈলী নকশাবিদেরা প্রতি মৌসুমে পরিধানের জন্য প্রস্তুত পোশাক নকশা করেন যেগুলি কিছু প্রমিত বা আদর্শ মাপে এমনভাবে বানানো হয়, যাতে সিংহভাগ মানুষের দেহে সেগুলি লাগসই হয়। তারা প্রমিত বিন্যাস, কারখানার সরঞ্জাম ও অধিকতর দ্রুত পোশাকনির্মাণ কৌশল ব্যবহার করে, ফলে ঐসব পোশাক তৈরির খরচ দর্জির দ্বারা সেলাইকৃত পোশাকের চেয়ে অনেক কম হয়।   তৈরি পোশাককে ইংরেজিতে রেডি-মেড (অর্থাৎ "পরার জন্য প্রস্তুত হিসেবে বানানো), রেডি-টু-ওয়্যার (ready-to-wear, সংক্ষেপে RTW, অর্থাৎ "পরার জন্য প্রস্তুত"), অফ-দ্য-র‍্যাক (off-the-rack "তাক থেকে নিয়ে পরার""), অফ-দ্য-পেগ (off-the-peg, "আংটা থেকে তুলে নিয়ে পরার") এবং ফরাসিতে প্রেতাপর্তে (prêt-à-porter, অর্থাৎ "পরার জন্য প্রস্তুত") বলা হয়।   তথ্যসূত্র  Category:বেশভূষাশৈলী নকশাকরণ
২০২৩ তেলেঙ্গানা বিধানসভা নির্বাচন তেলেঙ্গানা বিধানসভার তৃতীয় মেয়াদের সদস্য মনোনীত করার জন্য ৩০ নভেম্বর ২০২৩-এ অনুষ্ঠিত হয়েছিল। ৩ ডিসেম্বর ২০২৩-এ ভোট গণনা করা হয়েছিল এবং ফলাফল ঘোষণা করা হয়েছিল।  ভারতীয় জাতীয় কংগ্রেস (আইএনসি) ও তার মিত্র ভারতীয় কমিউনিস্ট পার্টি (সিপিআই) সহ বর্তমান ভারত রাষ্ট্র সমিতি (বিআরএস) এর ৩৯টি আসনের বিপরীতে ৬৫টি আসন নিয়ে সংখ্যাগরিষ্ঠতা জিতেছিল। তেলেঙ্গানা গঠনের পর প্রথমবারের মতো বিজয়, কর্ণাটকে সাম্প্রতিক সাফল্যের পর এটি দক্ষিণ ভারতে কংগ্রেসের অবস্থানকে শক্তিশালী করেছে। গত দুই বিধানসভা নির্বাচনে জয়ী দল বিআরএস ও বিদায়ী মুখ্যমন্ত্রী কে. চন্দ্রশেখর রাও বড়সড় হারের সম্মুখীন হয়।  দলসমূহ জোট/দল পতাকাচিহ্ন নেতামোট আসনভারত রাষ্ট্র সমিতি50px কে. চন্দ্রশেখর রাও১১৯Rowspan="2" কং+ভারতীয় জাতীয় কংগ্রেস50px50pxরেবন্ত রেড্ডি১১৮১১৯ভারতের কমিউনিস্ট পার্টি50px50pxকুনামনেনী শম্ভুশিব রাও১Rowspan="2" এনডিএভারতীয় জনতা পার্টি50px50pxজি. কিষাণ রেড্ডি১১১১১৯জনসেনা পার্টি50px50pxএন. শংকর গৌড়৮বহুজন সমাজ পার্টি50px|BSP FlagBSP elephant|50pxআর. এস. প্রবীণ কুমার১০৭ভারতের কমিউনিস্ট পার্টি (মার্কসবাদী)50px50pxতাম্মিনেনী বীরভদ্রম১৯সর্বভারতীয় মজলিস-ই-ইত্তেহাদুল মুসলিমীন50px50pxআকবরউদ্দিন ওয়াইসি৯  জনমত জরিপ  ফলাফল  টীকা  তথ্যসূত্র   বহিঃসংযোগ   Election Commission of India  বিষয়শ্রেণী:তেলেঙ্গানা বিধানসভা নির্বাচন বিষয়শ্রেণী:২০২৩-এ ভারতের রাজ্য বিধানসভা নির্বাচন
রাশিদ আবোলারিন (জন্ম ২ অক্টোবর ২০০২) একজন নাইজেরিয়ান ক্রিকেটার ।  ২০১৯ সালের মে মাসে উগান্ডায় অনুষ্ঠিত আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে নাইজেরিয়ার দলে অন্তর্ভুক্ত করা হয়েছিল।  ২০ ই মে, ২০১৯ সালে কেনিয়ার বিপক্ষে নাইজেরিয়ার হয়ে টি-টোয়েন্টি আন্তর্জাতিক (টি ২০ আই) খেলায় আত্মপ্রকাশ করেছিলেন।  ২০১৯ সালের ডিসেম্বরে, তাকে ২০২০ অনূর্ধ্ব -১৯ ক্রিকেট বিশ্বকাপের জন্য নাইজেরিয়ার দলে সদস্য করা হয়েছিল।    তথ্যসূত্র      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নাইজেরিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নাইজেরীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
তারাচাঁদ বরজাতিয়া (১০ মে ১৯১৪ – ২২ সেপ্টেম্বর ১৯৯২) তিনি একজন ভারতীয় চলচ্চিত্র প্রযোজক ছিলেন। তিনি ১৯৬০ থেকে ১৯৮০-এর দশক পর্যন্ত অনেকগুলি হিন্দি ভাষার চলচ্চিত্র নির্মাণ করেন। তিনিই রাজশ্রী প্রোডাকশন প্রতিষ্ঠা করেন যা আজও চলচ্চিত্র নির্মাণ-এর কাজ করে যাচ্ছে।   তথ্যসূত্র   বিষয়শ্রেণী:হিন্দি চলচ্চিত্র প্রযোজক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:রাজস্থানি ব্যক্তি বিষয়শ্রেণী:১৯৯২-এ মৃত্যু বিষয়শ্রেণী:১৯১৪-এ জন্ম
ভিক্টোরিয়া কামিনস্কায়া (    , জন্ম ৭ অক্টোবর ১৯৯৫) একজন পর্তুগিজ সাঁতারু যিনি ২০১৬ গ্রীষ্মকালীন অলিম্পিকে মহিলাদের ২০০ এবং ৪০০ মিটার ব্যক্তিগত মেডলে ইভেন্টে প্রতিদ্বন্দ্বিতা করেছিলেন।  ৪ মে ২০১৮-এ ঘোষণা করা হয়েছিল যে একাধিক পর্তুগিজ রেকর্ডধারী বেনফিকার প্রতিনিধিত্ব করবেন।    তথ্যসূত্র    বহিঃসংযোগ     বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিবিসি নিউজ আরবি (আরবি: بي بي سي نيوز عربي),পূর্বে বিবিসি আরবি টেলিভিশন নামে পরিচিত ছিল,বিবিসি দ্বারা আরব বিশ্বে সম্প্রচারিত একটি টেলিভিশন সংবাদ চ্যানেল। এটি ১১ মার্চ ২০০৮ এ চালু করা হয়েছিল। এটি বিবিসি ওয়ার্ল্ড সার্ভিস দ্বারা পরিচালিত এবং ব্রিটিশ টেলিভিশন লাইসেন্স ফি থেকে অর্থায়িত হয়।   ইতিহাস  ১৯৯৪ সালে, রোম-ভিত্তিক অরবিট কমিউনিকেশন কোম্পানি (বাদশাহ ফাহদের চাচাতো ভাই প্রিন্স খালিদ ইবনে আবদুল্লাহর মালিকানাধীন) এবং সৌদি আরবের মাওয়ারিদ হোল্ডিংয়ের একটি সহায়ক সংস্থা বিবিসি আরবি টেলিভিশন চালু করেছিল। ২১ এপ্রিল ১৯৯৬-এ, একটি প্রতিবেদনকে কেন্দ্র করে সৌদি আরবের সমালোচনার ফলে এটি বন্ধ হয়ে যায়। ইয়ান রিচার্ডসন, যিনি সেই সময়ে সংবাদ বিভাগ স্থাপন করেছিলেন, তিনি চ্যানেলের দ্রুত বন্ধ হয়ে যাওয়ার পিছনে সংবাদের বিষয়বস্তু নিয়ে মালিকদের মতবিরোধকে দায়ী করেন।  মূল বিবিসি আরবি টেলিভিশন পরিষেবায় কাজ করা অনেক কর্মীকে কাতারের সংবাদ চ্যানেল আল জাজিরা দ্বারা নিযুক্ত করা হয়েছিল,ফলে আল জাজিরা অনেক শক্তিশালী মিডিয়া হয়ে ওঠে।  চ্যানেলটি পুনরায় চালু করার পরিকল্পনা ২০০৫ সালের অক্টোবরে ঘোষণা করা হয়েছিল এবং ২০০৭ সালের শুরতে সম্প্রচার শুরু হওয়ার কথা ছিল, কিন্তু সেটি ২০০৮ পর্যন্ত বিলম্বিত হয়েছিল। চ্যানেলটি অবশেষে ১১ মার্চ ২০০৮, ০৯:৫৬ GMT- এ পুনরায় চালু হয়। প্রাথমিকভাবে এটি দিনে ১২ ঘন্টা সম্প্রচার করে, ২৪ ঘন্টা সম্প্রচার ১৯ জানুয়ারী ২০০৯ তারিখ থেকে শুরু হয়।   অর্থায়ন  বিবিসি আরবি টেলিভিশন বিবিসি ওয়ার্ল্ড সার্ভিস দ্বারা পরিচালিত হয়। প্রাথমিকভাবে এটি ব্রিটিশ পররাষ্ট্র দপ্তর থেকে পাওয়া অনুদান-সহায়তা থেকে অর্থায়িত হতো, কিন্তু ২০১৪ সালে পরিষেবাটি টেলিভিশন লাইসেন্স থেকে আসা অর্থ দ্বারা পরিচালিত হওয়া শুরু করে যা মূলত বিবিসির অভ্যন্তরীণ সম্প্রচারে অর্থায়নের জন্য ব্যবহৃত হয়। পরিষেবাটি লন্ডনের ব্রডকাস্টিং হাউসের পিল উইং-এ অবস্থিত।  ২০১১ সালে, ব্রিটিশ সরকার বিবিসি-তে তহবিল কমানোর সাথে সাথে, বিবিসি ওয়ার্ল্ড সার্ভিসকে পাঁচটি ভাষায় তার পরিষেবা বন্ধ করতে বাধ্য করে। তবে সরকার একই সাথে বিবিসি আরবি পরিষেবাতে তহবিল বৃদ্ধি করে, পররাষ্ট্র সচিব উইলিয়াম হেগের মতে, "সহায়তা করার জন্য বিবিসি আরবি সার্ভিস এই অঞ্চলে তাদের জন্য প্রয়োজনীয়।"BBC World Service receives government funding boost", BBC, June 22, 2011  সম্প্রচার  বিবিসি আরবি ওয়েবসাইটের মাধ্যমেও দেখা যায়। ওয়েবসাইটটিতে চ্যানেলটির একটি এইচডি সরাসরি সম্প্রচার ফিড অন্তর্ভুক্ত রয়েছে।  চ্যানেলটি প্রতিদিন ২৪ ঘন্টা সম্প্রচার করে। লাইভ সংবাদের পাশাপাশি, কারেন্ট অ্যাফেয়ার্স প্রোগ্রাম, তথ্যচিত্র এবং মাঝে মাঝে বিনোদনমূলক অনুষ্ঠানও এতে প্রচারিত হয়।  ৩০ বা ৬০ মিনিটের বিবিসি নিউজ বুলেটিনগুলি সারাদিন সম্প্রচারিত হয়, যা সারা বিশ্বে থাকা বিবিসির সাংবাদিক এবং সংবাদদাতাদের সংবাদ কভার করে।   তথ্যসূত্র    বহিঃসংযোগ     বিষয়শ্রেণী:বিবিসি বিষয়শ্রেণী:টেলিভিশন স্টেশন বিষয়শ্রেণী:ব্রিটিশ সংবাদ সংস্থা বিষয়শ্রেণী:সংবাদ সংস্থা বিষয়শ্রেণী:২০০৮-এ প্রতিষ্ঠিত বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:আরবি ভাষার টেলিভিশন স্টেশন বিষয়শ্রেণী:১৯৯৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:আরব গণমাধ্যম
থাম্ব|বসনিয়া ও হার্জেগোভিনায় আল-কায়েদার পতাকা আল কায়েদা ইন বসনিয়া অ্যান্ড হার্জেগোভিনা হল বসনিয়া ও হার্জেগোভিনা ভিত্তিক বৈশ্বিক জিহাদি গোষ্ঠী আল-কায়েদার একটি শাখা সংগঠন। এটি ১৯৯২ সালে বসনীয় যুদ্ধের সময় গঠিত হয়েছিল। বসনীয় যুদ্ধের সময় গ্রুপটি তৎকালীন বসনিয়া ও হার্জেগোভিনা প্রজাতন্ত্রের সেনাবাহিনীর একটি স্বেচ্ছাসেবক ইউনিট হিসেবে যুদ্ধে অনেক অবদান রেখেছিল। তখন গ্রুপটি সৌদি হাই কমিশন ফর রিলিফ অফ বসনিয়া অ্যান্ড হার্জেগোভিনা (SHC) এর মাধ্যমে পরিচালিত হয়েছিল।   উৎপত্তি  ১৯৯৩ সালে আয়মান আল জাওয়াহিরি নেতৃত্বে আল কায়েদা প্রথম বসনিয়ায় তাদের কার্যক্রম শুরু করে। বসনীয় যুদ্ধের শুরুতে তৎকালীন রাষ্ট্রপতি আলিজা ইজেতবেগোভিচ যুদ্ধে তাদের সমর্থন করার জন্য ইসলামি বিশ্বের দিকে মনোনিবেশ করেন। ইসলামি বিশ্বের প্রতি তার সাহায্যের আহ্বানের ফলে বিভিন্ন মুসলিম দেশ থেকে অস্ত্র, অর্থ ও শত শত বিদেশী যোদ্ধা আগমন করে। সেই যোদ্ধাদের মধ্যে অনেকেই আফগান মুজাহিদিন ছিলেন, যারা সোভিয়েতদের বিরুদ্ধে যুদ্ধ করেছিল। তখন আনুমানিক ৫০০ থেকে ১,৫০০ বিদেশী যোদ্ধা বসনিয়ায় আগমন করেছিল এবং তাদের মধ্যে প্রায় ১,০০০ জনই আফগান মুজাহিদিন ছিলেন।  সেই যোদ্ধাদের অনেকেই পাকিস্তান থেকে আসেন। এছাড়াও অনেক বিদেশী স্বেচ্ছাসেবক ইউরোপ থেকে এসেছিল। তখন মাদ্রিদ ইউরোপ থেকে যোদ্ধা পাঠানোর কেন্দ্র ছিল বলে অভিযোগ করা হয়।  অভিযোগ করা হয় যে, ১৯৯৩ থেকে ১৯৯৬ সালের মধ্যে আল-কায়েদার নেতা ওসামা বিন লাদেন বসনিয় পাসপোর্টে দেশটির ক্যাম্প পরিদর্শন করেন। জার্মান সাংবাদিক রেনাতের মতে, বিন লাদেন তখন বসনিয়া সফর করেন এবং ১৯৯৩ সালে ইজেতবেগোভিচের সাথে দেখা করেন।  সেই যুদ্ধে আল কায়েদা বিন লাদেনের সাথে যুক্ত ভিয়েনা-ভিত্তিক একটি দাতব্য সংস্থার মাধ্যমে বসনীয় মুসলিমদের জন্য মিলিয়ন মিলিয়ন ডলার খরচ করে এবং বসনিয়ায় গিয়ে যুদ্ধ করার জন্য যোদ্ধাদের প্রশিক্ষণ দেয়। তখন প্রতিবেশী ক্রোয়েশিয়ার রাজধানী জাগরেবে তাদের একটি অফিস খোলা হয়।   বৈশ্বিক মানসিকতা   বসনীয় যুদ্ধের সময় বিদেশী মুজাহিদিন যোদ্ধারা বসনীয় মুদজাহিদিন ব্রিগেড হিসেবে কাজ করতেন। PBS Newshour with Jim Jim Lehrer, A New Constitution for Bosnia, 22 November 2005  বসনিয়ার অভিজ্ঞতা মুজাহিদিনের মানসিকতাকে বিশ্বায়নে সাহায্য করে। আল-কায়েদার একজন প্রাক্তন সদস্যের মতে, আল-কায়েদার অনেক প্রতিভাবান নেতা এই যুদ্ধ থেকে পশ্চিমা বিরোধী ও বৈশ্বিক মনোভাব নিয়ে আবির্ভূত হয়েছিলেন    পরবর্তী অবস্থা   যুদ্ধের পর আল-কায়েদা একটি দাতব্য সংস্থার মাধ্যমে বসনিয়া ও হার্জেগোভিনায় তাদের সংযোগ পুনঃস্থাপিত করে। দাতব্য সংস্থাটি আল কায়েদার লজিস্টিক্যাল ও আর্থিক সহায়তার পরিকাঠামোর সম্পূর্ণ সমন্বিত উপাদান হিসেবে কাজ করে। ২০০২ সালের শেষের দিকে সারাজেভোর ইলিদজাতে দাতব্য সংস্থাটির সদর দফতরে মার্কিন যুক্তরাষ্ট্রের বিশেষ বাহিনী একটি অভিযান চালায়।  অভিযানে মার্কিন যুক্তরাষ্ট্রের সেক্রেটারি অফ স্টেট অফিসের আইডি কার্ড জাল করার ম্যানুয়ালসহ বিন লাদেনের সাথে বৈঠকের পাণ্ডু লিপি ও কিছু নোট পাওয়া যায়। এর ফলে অন্যান্য সংস্থা, যেমন ওয়াজির (আল-হারামাইন ফাউন্ডেশনের উত্তরসূরি) ও গ্লোবাল রিলিফ ফান্ডও বন্ধ হয়ে যায়।   বর্তমান গোষ্ঠীটির কার্যক্রম সম্পর্কে কোনো তথ্য পাওয়া যায় না। অনেকেই এটিকে বিলুপ্ত বলে মনে করেন। তবে কেউ বলেন, এটি বসনিয়ায় আল কায়েদার জন্য সদস্য সংগ্রহের কাজ করে।   তথ্যসূত্র   বিষয়শ্রেণী:আল-কায়েদার সাথে সংশ্লিষ্ট দল বিষয়শ্রেণী:বসনিয় যুদ্ধ
শৈলেশ দে (১৯১৬ ― ২১ নভেম্বর, ২০০০) একজন বাঙালি লেখক ও  বাংলা তথা ভারতের স্বাধীনতা সংগ্রামের অন্যতম ইতিহাস রচয়িতা।thumb|লেখক শৈলেশ দে  প্রারম্ভিক জীবন শৈলেশ দে অধুনা বাংলাদেশের ফরিদপুর জেলায় জন্মগ্রহণ করেন। ঢাকা বেতার কেন্দ্রের সংগীত শিল্পী রূপে আত্মপ্রকাশ তার। ঢাকায় থাকাকালীন মিটফোর্ড স্কুলে টেনিস খেলারত বিপ্লবী বিনয় বসুকে ছোটবেলায় দেখেন তিনি। তার সাথে ছোটবেলায় আলাপ হয় বিনয় বসুর। তার বন্ধু ছিলেন অভিনেতা ভানু বন্দ্যোপাধ্যায়। দেশ বিভাগের পরে কলকাতায় আসেন তিনি। ছোটখাটো অনেক কাজ, ব্যবসা, দোকানদারীও করেছেন জীবনযাপনের জন্য।  সাহিত্য বহুরূপী ছদ্মনামে শৈলেশ দে লিখেছেন সামাজিক নাটক, গল্প, উপন্যাস, রম্যরচনা। আকাশবাণী কলকাতাতে নিয়মিত ভাটিয়ালী ও পল্লিগীতির অনুষ্ঠান করেছেন তিনি। বাংলা ছাড়া ভারতের অন্যান্য ভাষায় তার রচিত কাহিনী মঞ্চে ও যাত্রায় পরিবেশিত হয়। পাশাপাশি ভারতের স্বাধীনতা সংগ্রামের ইতিহাস নিয়ে তার লেখনী ও সম্পাদনা চিরস্মরণীয়। কখনো কোন রাজনৈতিক কর্মকাণ্ডের সাথে জড়িত ছিলেন না কিন্তু বহু বিপ্লবীর সাথে ব্যক্তিগত যোগাযোগ ও সুসম্পর্ক ছিল। বিপ্লবী ও সুলেখক ভূপেন্দ্র কিশোর রক্ষিতরায়ের সংস্পর্শে এসে বিপ্লবী ইতিহাস নিয়ে লেখালিখির শুরু। ১৯৬৫ সালে রক্ত দিয়ে গড়া বইটির মাধ্যমে। তার সাথে কাজী নজরুল ইসলামের যোগাযোগ ছিল। নজরুলের চিকিৎসার ভার নিয়েছিলেন লেখক শৈলেশ। তার রচিত বৃহৎ গ্রন্থ আমি সুভাষ বলছি নেতাজীর প্রামাণ্য জীবনী হিসাবে আজো সমাদৃত। যা হিন্দি ও উড়িয়া ভাষাতেও অনূদিত হয়েছে। উত্তমকুমার অভিনীত তিন অধ্যায় ও মৃণাল সেন পরিচালিত কানামাছি (১৯৬১) ও মোহনবাগানের মেয়ে চলচ্চিত্র তার রচিত কাহিনী অবলম্বনে নির্মিত হয়। তার রচিত জনপ্রিয় নাটক জয় মা কালী বোর্ডিং অবলম্বনে নির্মিত সিনেমা জিও পাগলা। তাঁর স্ত্রী পারুল দে রেডিওতে নাটকের শিল্পী ছিলেন।  রচিত গ্রন্থ  রক্ত দিয়ে গড়া  রক্তের অক্ষরে আমি সুভাষ বলছি  ক্ষমা নেই  ওরা আকাশে জাগাতো ঝড়  শপথ নিলাম  বিনয় বাদল দীনেশ  ফাঁসি মঞ্চ থেকে  গান্ধীজি ও নেতাজী  দিনান্তের আলো  মৃত্যুর চেয়ে বড়  যেন ভুলে না যাই  মোহনবাগানের মেয়ে  জ্যোতি বসু জবাব দাও  তথ্যসূত্র  বিষয়শ্রেণী:১৯১৬-এ জন্ম বিষয়শ্রেণী:২০০০-এ মৃত্যু বিষয়শ্রেণী:বাঙালি ইতিহাসবিদ বিষয়শ্রেণী:বাঙালি লেখক বিষয়শ্রেণী:বাঙালি সঙ্গীতশিল্পী বিষয়শ্রেণী:ফরিদপুর জেলার ব্যক্তি বিষয়শ্রেণী:কলকাতা জেলার ব্যক্তি
টাউ - ব্যাসার্ধই বৃত্তএর পরিধি হয়|200px বৃত্তএর পরিধি টাউ ব্যাসার্ধএর সমান    সংখ্যা পদ্ধতি</center>  র মান নির্ণয়দ্বৈত  দশমিক ৬.২৮৩১৮৫.... ষোড়শক  সাংখ্যিক আসন্নমান অবিরত ভগ্নাংশ ত্রিকোণমিতি  টাউ (τ) এটি অপরিমেয় সংখ্যা। টাউএর মূল্যমান কোনো কোনো ক্ষেত্রে π/২ বলে গণ্য করা হয় আর কোনো কোনো ক্ষেত্রে ২π বলে।  ব্যবহারের ইতিহাস ১৯৫৮সালে অ্যালবার্ট ইগল প্রথমবার পাইএর সঙ্গে টাউ ব্যবহার করার কথা প্রস্তাব করেন। তিনি এই প্রস্তাব করেন গাণিতিক সূত্রসমূহ সরলীকৃত করার জন্য। তিনি টাউএর মূল্যমান পাইএর অর্ধেক নির্ধারণ করেন।  পরে অন্যান্য গণিতজ্ঞ ও লেখকেরা টাউএর মূল্যমান আলাদা হবে বলেন। অনেকে, টাউএর মূল্যমান ৬.২৮৩১৮৫....=২π বলে গণনা করেন। এই মূল্যমান এটি প্রকৃত রেডিয়ান সংখ্যা, যা বৃত্তএর পরিধি ও ব্যাসার্ধকে ভাগ করে পাওয়া মান।একটি, ষ্টিফেনের 'মাই কনভার্জন টু টাউইজম', মেথ হরাইজন্স টাউএর এই মূল্যমান অধিক 'প্রাকৃতিক' এবং বহু গাণিতিক সূত্রকে সরলীকৃত করে।  ব্যবহার  ডিভিসন ফাংশন, যার জন্য d বা σ0ও ব্যবহার করা হয়  স্বর্ণ অনুপাতে (৬.২৮৩....), যদিও ফাই (φ) অধিক ব্যবহৃত  ষ্ট্যাটিষ্টিক্সে কিণ্ডাল টাউ র‌্যাংক কোরিলেশন কোএফিশিয়েণ্ট  ষ্টকাষ্টিক প্রক্রিয়ায় সময় রাখা  বৃত্তের পরিধি ও ব্যাসার্ধের অনুপাত  নাম্বার থিয়োরিতে টাউ ফাংশন ইত্যাদি  সামাজিক গুরুত্ব প্রতি বছর জুন মাসের ২৮ তারিখে টাউ দিবস উৎযাপন করা হয়। সেই দিনটিতে অনেকে "পাইএর দুগুন" ভক্ষণ করে।<>  তথ্য সংগ্রহ  বিষয়শ্রেণী:গণিত বিষয়শ্রেণী:গাণিতিক ধ্রুবক বিষয়শ্রেণী:সংখ্যাসূচক
শাহনাজ পারভীন মালেকা হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসে ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন। তিনি বাংলাদেশ জাতীয় নারী কাবাডি দলের অধিনায়ক।  তথ্যসূত্র   বহিঃসংযোগ   Women's sports in Bangladesh   Bronze challenges  বিষয়শ্রেণী:জীবিত ব্যক্তি বিষয়শ্রেণী:নিখোঁজ নাম প্লেস (মানুষ জীবিত) বিষয়শ্রেণী:২০১০ এশিয়ান গেমস এ কাবাডি খেলোয়াড় বিষয়শ্রেণী:নারী কাবাডি খেলোয়াড় বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী
কীর্ত্তিপুর ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।   অবস্থান ও সীমানা  নওগাঁ জেলার সন্নিকটে নওগাঁ সদর উপজেলার উত্তর পার্শ্বে বরেন্দ্র অঞ্চলে এই কীর্ত্তিপুর ইউনিয়ন অবস্থিত।  ইতিহাস    প্রশাসনিক এলাকা    আয়তন ও জনসংখ্যা  আয়তন- ১২ বর্গমাইল। সংখ্যা- ২১৮৮৩ জন (জন্ম নিবন্ধন অনুযায়ী)  শিক্ষা  কীর্ত্তিপুর ইউনিয়নের বর্তমান শিক্ষার হার: ৬৮%।   ইউনিয়নের মোট শিক্ষা প্রতিষ্ঠান-  মাধ্যমিক বিদ্যালয় - ১টি  বেসরকারী কলেজ - ১টি  সরকারী প্রাথমিক বিদ্যালয় - ৮টি  বেসরকারী প্রাথমিক বিদ্যালয় - ১টি  কিন্ডার গার্টেন স্কুল - ২টি  মাদ্রাসা - ৩টি  এছারাও এই ইউনিয়নে একটি এতিমখানা রয়েছে।  দর্শনীয় স্থান    উল্লেখযোগ্য ব্যক্তিত্ব  মোহাম্মদ বায়তুল্লাহ, তিনি ১৯৭২ সাল থেকে ১৯৭৫ সাল পর্যন্ত বাংলাদেশের জাতীয় সংসদের ১ম ডেপুটি স্পিকার হিসেবে দায়িত্ব পালন করেন।  মোঃ মোবারক হোসেন ফারাজী  বর্তমান চেয়ারম্যান- মোঃ নাজমুল হক। +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:নওগাঁ সদর উপজেলার ইউনিয়ন
প্রকাশ শাহ একজন ভারতীয় কূটনীতিক। তিনি ফেব্রুয়ারি ১৯৯৫ থেকে জুলাই ১৯৯৭ পর্যন্ত জাতিসংঘে ভারতের স্থায়ী প্রতিনিধি ছিলেন। আগস্ট ১৯৯৮ সালে, ইরাকের অস্ত্র সংঘাতের সময় তাকে কফি আনান বাগদাদে বিশেষ দূত হিসেবে নিযুক্ত করেছিলেন।   ১৯৭৭ থেকে ১৯৮০ সাল পর্যন্ত, তিনি ভারতের প্রধানমন্ত্রী;মোরারজি দেসাই, চরণ সিং এবং ইন্দিরা গান্ধীর যুগ্ম সচিব হিসেবেও দায়িত্ব পালন করেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় কূটনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)